CELEX: 62021TN0318
Language: mt
Date: 2021-06-08 00:00:00
Title: Kawża T-318/21: Rikors ippreżentat fit-8 ta’ Ġunju 2021 – KF vs BEI

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/47
            
         
      Rikors ippreżentat fit-8 ta’ Ġunju 2021 – KF vs BEI
      (Kawża T-318/21)
      (2021/C 297/59)
      Lingwa tal-kawża: l-Ingliż
      
         Partijiet
      
      
         Rikorrent: KF (rappreżentanti: L. Levi u A. Blot, avukati)
      
         Konvenut: Bank Ewropew tal-Investiment
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenut tat-13 ta’ Ottubru 2020;
               
            
                  —
               
               
                  tannulla d-deċiżjoni tal-konvenut tad-9 ta’ Marzu 2021 li tiċħad it-talba tar-rikorrent li jsir eżami mill-ġdid amministrattiv tad-deċiżjoni tal-konvenut tat-13 ta’ Ottubru 2020;
               
            
                  —
               
               
                  tagħti kumpens għad-dannu morali sostnut mir-rikorrent; u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq il-ksur tal-Artikolu 8(1), l-Artikolu 46(1) u l-Artikolu 51(1) tar-Regolament tal-Iskema ta’ Pensjoni applikabbli għall-membri tal-persunal tal-BEI, kif ukoll żball manifest ta’ evalwazzjoni tal-kunċett ġuridiku ta’ invalidità.
               
            
                  2.
               
               
                  It-tieni motiv ibbażat fuq il-ksur tal-Artikolu 34 tal-Karta tad-Drittijiet Fundamentali tal-Unjoni Ewropea u fuq il-ksur tad-dmir ta’ premura.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ amministrazzjoni tajba.
               
            
                  4.
               
               
                  Ir-raba’ motiv ibbażat fuq nuqqas ta’ imparzjalità.
               
            
                  5.
               
               
                  Ir-rikorrent jikkunsidra wkoll li l-illegalitajiet esposti fir-rikors jikkostitwixxu nuqqasijiet imwettqa mill-konvenut. Ir-rikorrent jitlob konsegwentement kumpens għad-dannu morali li tikkawżalu d-deċiżjoni kkontestata.